STAR, Bonifacio Echeverría S.A.

STAR, Bonifacio Echeverría S.A., pe en ur mod simploc'h Star, a oa un embregerezh armoù-tan e Euskal Herria, arbennikaet war ar pistolennoù hag ar pistolennoù-mindrailher. Oberiant e oa en XX kantved, ha diazezet e oa e Eibar (Gipuzkoa).

 Istor 
Jose Cruz Echeverría a oa unan eus an armeurerien niverus e korn-bro Eibar e dibenn an XIX kantved. E vab Bonifacio a vreouas ar merk Automatic Pistol Star Patent e 1908 Fábrica de armas STAR, war lec'hienn an Armagintzarek Museoa (diell) evit e implijout a-benn gwerzhañ an armoù savet gant e vreur Julian. Kregiñ a rejont da broduiñ ur bistolenn tost heñvel ouzh ar Mannlicher M1900 ha kambret e 6,35 mm HOOBER Steven, Star Bonifacio Echeverria, S.A. — The company, Star Firearms (lennet d'an 28/07/2025).

E 1912 e kuitaas Julian an embregerezh evit sevel an Escuela de Armeria (Skol Armerezh), an hini gentañ a seurt-se er rouantelezh spagnolat. E vreur a gendalc'has da ijinañ ha da broduiñ armoù, en o zouez ar Star 1914. E 1917 e voe dibabet ar bistolenn-mañ gant an arme c'hall, adkambret e 7,65 mm, evel unan eus ar pistolennoù evit pourveziañ he soudarded da-geñver ar brezel. Dizingal e oa kalite an armoù graet gant an embregerezhioù euskarat evit ar C'hallaoued, met reoù Star a dapas brud vat. Aes e oa o anavezout a-drugarez d'ar steredenn ha da anv an embregerezh engravet warne"Steredenn" e euskareg (Izarra) pe kastilhaneg (Estrella) a c'haller gwelet war an armoù-mañ ivez.. Kreskiñ a reas kalz an embregerezh d'ar poent-se.
kleiz|thumb|Savadurioù an embregerezh e 1924.
Goude ar Brezel-bed Kentañ e reas berzh Star en ur broduiñ armoù deveret eus ar Colt M1911, evel ar Star B. Ezporzhiet e vezent evit al lod brasañ. E deroù ar brezel diabarzh e 1936 e chomas Euskal Herria leal d'ar Republik, ha Star a bourvezias e armeoù. Pa gouezhas bro Eibar etre daouarn ar Frankisted e 1937 e voe pourveziet ar re-se gant produerezh an embregerezh euskarat. Ar pistolennoù-mindrailher Si-35 a zo e-touez an armoù brudetañ savet d'ar mare-se gant Star.

E dibenn ar brezel e 1939 e adkrogas an embregerezh da broduiñ pistolennoù, hag e ledanaas e dachenn en ur ober pistolennoù-mindrailher evel ar Z-45. An armoù-mañ a voe implijet kalz gant arme ha polisoù Spagn. Star a implije 411 labourer e 1975. Diaes e voe ar bloavezhioù 1990 evit industriezh an armerezh, ha daoust d'ar postadurioù ha da gaozeadennoù gant o c'hevezerien bet Astra evit labourat asambles, an daou embregerezh a yeas da get. Paouez a reas Star e oberoù d'ar 27 a viz Mae 1997.

 Levrlennadur 

  BASTIÉ Jean-Pierre, GUILLOU Luc, Pistolets et revolvers basques 1900-2000, Memorabilia, 2021, 206 p., ISBN 9782377830534
  A-stroll, Subfusiles Star El orgullo armero de Eibar, Titaprint SL, 2023, 424 p. ISBN 9788409496907

 Liammoù diavaez 
  Reportajoù savet gant ar chadenn skinwel lec'hel KTB (Eibar) er sizhunioù a-raok ma vije serret an embregerezh.

 Daveennoù 

Rummad:Embregerezhioù armoù-tan
Rummad:Embregerezhioù Euskal Herria
Rummad:Embregerezhioù Spagn
Rummad:Embregerezhioù savet e 1908
Rummad:Embregerezhioù aet da get